Rolfsen har vært politiker i en årrekke. I perioden 1997–1998 var hun politisk rådgiver i Nærings- og handelsdepartementet. Hun satt som representant for Venstre i Trondheim bystyre i 1999–2007; den siste perioden (2003–2007) var hun gruppeleder og leder i Kontrollkomiteen. Som politiker var hun spesielt opptatt av byutvikling, og sto bak forslag som etterhvert førte til at Torvet og Gamle Bybro i Trondheim ble bilfrie.